વધુમાં જણાવ્‍યું હતું કે, રાજયના 70% વિસ્‍તારમાં આજે જગતના તાતના ખુલ્‍લા ખેતર નિષ્‍ફળતાનીચાડી ખાય છે. કપાસમાં ઉત્‍પાદન લઈ શકાય નહીં, સૌરાષ્ટ્રમાં મગફળીનું વાવેતર પછી વરસાદ ન પડે તેવી સ્‍થિતિમાં માલઢોરને ખવડાવવા માટે નીરણ કે કૂચો પણ ઉપલબ્‍ધ થાય નહીં તેવી ખુલ્‍લી આંખે જોઈ શકાય તેવી હકીકતને છુપાવવા માટે સરકારે વીમા કંપની સાથે મળીને જે ષડયંત્ર રચ્‍યું છે એમાંથી જગતના તાતને બચાવવા માટે અમે વિનંતી કરીએ છીએ. ગુજરાતના 16 તાલુકાઓ કે જેને અછતગ્રસ્‍ત જાહેર કર્યા છે, એ જ ધારાધોરણ મુજબ ગુજરાતના 104 જેટલા તાલુકાઓ જે ઓછા અને અનિયમિત વરસાદને કારણે આજે અછતનો સામનો કરી રહયા છે ત્‍યાં ખેડૂતોનો ઉભો પાક બચાવવા માટે સિંચાઈનું પાણી પૂરું પાડવામાં આવે, 16 કલાક વીજળી પૂરી પાડવામાં આવે, નિષ્‍ફળ ગયેલ પાકના વ્‍યાજબી-નિષ્‍પક્ષ પાક અખતરા થાય અને ખેડૂતોને ત્‍વરિત પાક વીમો ચૂકવવામાં આવે, મૂંગા માલઢોરને બચાવવા માટે વિનામૂલ્‍યે સમયાંતરે ઘાસચારો પૂરો પાડવામાં આવે અને અછતને સંલગ્ન કામગીરીને સરકાર અગત્‍યતા આપે તેવી લાગણી અને માંગણી કરીએ છીએ.